Instalare cu DrakX

Selectați și utilizați imaginile ISO

Introducere

Mageia este distribuită prin imagini ISO. Această pagină vă va ajuta să alegeți imaginea care se potrivește nevoilor voastre.

Există două familii de medii:

Instalatorul clasic: După ce ați demarat de pe mediul de instalare, va urma un proces care vă va permite să alegeți ce să instalați și cum să vă configurați sistemul de destinație. Acest procedeu vă conferă maximul de flexibilitate pentru personalizarea instalării, oferindu-vă în mod particular posibilitatea de a alege mediul de birou pe care doriți să-l instalați.

Mediul LIVE: Puteți demara de pe mediul de instalare un sistem real Mageia fără să-l instalați pentru a putea vedea ce veți obține după instalare. Procesul de instalare este mai simplu, însă aveți mai puține opțiuni.

Detaliile sînt oferite în secțiunile următoare.

Medii

Definiție

Aici, un mediu (plural: medii) este o imagine ISO ce permite instalarea și/sau actualizarea distribuției Mageia și prin extensie orice suport fizic pe care poate fi copiat fișierul ISO.

Le puteți găsi aici.

Mediile de instalare clasice

Caracteristici comune

Aceste imagini ISO utilizează instalatorul tradițional numit drakx.

Acestea sînt capabile să efectueze o instalare nouă sau o actualizare de la o versiune precedentă.

DVD

Diferitele medii pentru arhitectură pe 32 sau 64 de biți.

Unele unelte sînt disponibile în ecranul de întîmpinare: Recuperare sistem, Test de memorie, Unealta de detecție materială

Fiecare DVD conține multe medii de birou și limbi disponibile.

Vi-se va oferi posibilitatea în timpul instalării să adăugați aplicațiile proprietare.

DVD arhitectură duală

Ambele arhitecturi sînt prezente pe același mediu, alegerea este făcută automat în funcție de tipul procesorului detectat.

Utilizează doar mediul de birou Xfce.

Nu sînt disponibile toate limbile. (be, bg, ca, de, en, es, fr, it, mk, pl, pt, ru, sv, uk) DE VERIFICAT!

Conține aplicații proprietare.

Mediile Live

Caracteristici comune

Poate fi utilizat pentru a previzualiza distribuția Mageia fără a o instala și opțional să o instalați pe discul dur.

Fiecare imagine ISO conține numai un mediu de birou (KDE sau GNOME).

Diferitele medii pentru arhitectură pe 32 sau 64 de biți.

Imaginile Live ISO pot fi utilizate doar pentru a efectua instalări noi, nu pot fi utilizate pentru actualizări majore de la versiunile precedente.

Acestea conțin aplicații proprietare.

LiveCD KDE

Doar mediul de birou KDE.

Doar limba engleză.

Doar 32 de biți.

LiveCD GNOME

Doar mediul de birou GNOME.

Doar limba engleză.

Doar 32 de biți.

LiveDVD KDE

Doar mediul de birou KDE.

Toate limbile sînt prezente.

Diferitele medii pentru arhitectură pe 32 sau 64 de biți.

LiveDVD GNOME

Doar mediul de birou GNOME.

Toate limbile sînt prezente.

Diferitele medii pentru arhitectură pe 32 sau 64 de biți.

CD-uri doar pentru demarat

Caracteristici comune

Fiecare din ele este o mică imagine care nu conține mai mult decît necesarul pentru a lansa instalatorul drakx și a găsi drakx-installer-stage2 sau alte pachete necesare pentru a continua și finaliza instalarea. Aceste pachete se pot afla pe discul calculatorului, pe un disc local, într-o rețea locală sau pe Internet.

Aceste medii sînt foarte lejere (mai puțin de 100 Mo) și sînt convenabile pentru cazurile cînd lățimea de bandă este prea mică pentru a descărca un DVD întreg, pentru un calculator fără unitate de DVD sau pentru un calculator care nu poate demara de pe o cheie USB.

Diferitele medii pentru arhitectură pe 32 sau 64 de biți.

Doar limba engleză.

boot.iso

Conține numai aplicații libere, pentru persoanele care refuză aplicațiile proprietare.

boot-nonfree.iso

Conține aplicații proprietare (în mare parte piloți, codecuri...) pentru persoanele care au nevoie de ele.

Descărcarea și verificarea mediilor

Descărcare

Odată ce ați ales fișierul ISO, îl puteți descărca utilizînd HTTP sau BitTorrent. În ambele cazuri o fereastră vă va oferi anumite informații, precum oglinda de descărcare utilizată și posibilitatea de a o schimba dacă este prea lentă. Dacă alegeți HTTP, puteți vedea și ceva de genul

md5sum și sha1sum sînt unelte pentru verificarea integrității imaginilor ISO. Utilizați doar una din ele. Păstrați una din ele pentru a o utiliza și mai tîrziu. Apoi vă va apărea această fereastră:

Bifați butonul radio „Salvează fișierul”.

Se verifică integritatea mediului descărcat

Ambele sume de control sînt numere hexazecimale calculate de un algoritm cu fișierul ce va fi descărcat. Cînd îi cereți algoritmului să recalculeze acest număr din fișierul pe care l-ați descărcat, ori obțineți același număr și descărcarea s-a efectuat corect, ori numărul este diferit și ați întîlnit un eșec. În caz de eșec trebuie să încercați să-l mai descărcați o dată.

Deschideți o consolă, trebuie să fiți root, și:

- Pentru a utiliza md5sum, tastați: [sam@localhost]$ md5sum path/to/the/image/file.iso.

- Pentru a utiliza sha1sum, tastați: [sam@localhost]$ sha1sum path/to/the/image/file.iso.

și comparați numărul obținut pe calculator (va trebui să așteptați un pic) cu numărul dat de Mageia. Exemplu:

Inscripționați sau copiați imaginea ISO

Imaginea ISO verificată poate fi acum inscripționată pe un CD/DVD sau pusă pe o cheie USB. Aceste operații nu sînt simple copieri și au ca scop să producă medie de pe care se poate demara.

Inscripționarea imaginii ISO pe un CD/DVD

Puteți utiliza orice aplicație de inscripționat doriți, însă asigurați-vă că este configurată corect pe inscripționat o imagine, opțiunea de inscripționat date sau fișiere nu este potrivită. Mai multe informații găsiți în Mageia wiki.

Puneți imaginea ISO pe o cheie USB

Toate imaginile ISO Mageia sînt hibride, asta înseamnă că pot fi „puse” pe o cheie USB pentru a demara și instala sistemul.

Avertisment

„punerea” unei imagini pe un dispozitiv de memorie flash distruge orice sistem de fișiere aflat înainte pe acel dispozitiv; toate datele vor fi pierdute și capacitatea partiției va fi redusă la mărimea fișierului ISO.

Pentru a recupera capacitatea inițială va trebui să repartiționați și să reformatați cheia USB.

Utilizînd o unealtă grafică din Mageia

Puteți utiliza un utilitar grafic precum IsoDumper

Utilizînd o unealtă grafică din Windows

Puteți încerca:

- Rufus utilizînd opțiunea „ISO image";

- Win32 Disk Imager

Utilizînd linia de comandă dintr-un sistem GNU/Linux

Avertisment

Este potențial „periculos” să faceți acest lucru manual. Riscați să suprascrieți o partiție pe disc dacă aveți un ID de dispozitiv greșit.

Puteți utiliza utilitarul dd într-o consolă:

Deschideți o consolă

Deveniți root cu comanda su - (nu uitați liniuța de la final '-' )

Conectați cheia USB (nu o montați, adică nu deschideți nicio aplicație sau gestionar de fișiere pentru a o citi)

Introduceți comanda fdisk -l

Alternativ, puteți obține numele dispozitivului cu comanda dmesg, la sfîrșit veți vedea numele dispozitivului începînd cu sd, sau sdd în acest caz:

[72594.604531] usb 1-1: new high-speed USB device number 27 using xhci_hcd
[72594.770528] usb 1-1: New USB device found, idVendor=8564, idProduct=1000
[72594.770533] usb 1-1: New USB device strings: Mfr=1, Product=2, SerialNumber=3
[72594.770536] usb 1-1: Product: Mass Storage Device
[72594.770537] usb 1-1: Manufacturer: JetFlash
[72594.770539] usb 1-1: SerialNumber: 18MJTWLMPUCC3SSB
[72594.770713] usb 1-1: ep 0x81 - rounding interval to 128 microframes, ep desc says 255 microframes
[72594.770719] usb 1-1: ep 0x2 - rounding interval to 128 microframes, ep desc says 255 microframes
[72594.771122] usb-storage 1-1:1.0: USB Mass Storage device detected
[72594.772447] scsi host8: usb-storage 1-1:1.0
[72595.963238] scsi 8:0:0:0: Direct-Access     JetFlash Transcend 2GB    1100 PQ: 0 ANSI: 4
[72595.963626] sd 8:0:0:0: [sdd] 4194304 512-byte logical blocks: (2.14 GB/2.00 GiB)
[72595.964104] sd 8:0:0:0: [sdd] Write Protect is off
[72595.964108] sd 8:0:0:0: [sdd] Mode Sense: 43 00 00 00
[72595.965025] sd 8:0:0:0: [sdd] No Caching mode page found
[72595.965031] sd 8:0:0:0: [sdd] Assuming drive cache: write through
[72595.967251]  sdd: sdd1
[72595.969446] sd 8:0:0:0: [sdd] Attached SCSI removable disk

Găsiți numele cheii USB (după mărime), de exemplu, în imaginea de mai sus /dev/sdb este o cheie USB de 8 Go.

Introduceți comanda: # dd if=path/to/the/ISO/file of=/dev/sdX bs=1M

Unde X=numele dispozitivului, ex: /dev/sdc

Exemplu: # dd if=/home/user/Downloads/Mageia-4-x86_64-DVD.iso of=/dev/sdb bs=1M

Introduceți comanda: # sync

Deconectați cheia USB, ați terminat.

DrakX, instalatorul Mageia

Fie că sînteți un nou utilizator GNU-Linux sau experimentat, instalatorul Mageia este conceput să vă ajute să faceți instalarea sau actualizarea cît se poate de ușor.

Meniul din ecranul inițial are diferite opțiuni, iar cea implicită este cea care va lansa instalatorul, care în mod normal este tot ceea ce vă trebuie.

Fig. 1. Ecranul de bun venit al instalării

Iată ecranele de întîmpinare implicite cînd utilizați un DVD Mageia. Primul cu un sistem vechi, iar al doilea cu un sistem UEFI:

Din acest prim ecran se pot defini cîteva preferințe personale:

Limba (doar pentru instalare, poate fi diferită de limba aleasă pentru sistem) apăsînd tasta F2 (numai în modul vechi)

Utilizați tastele săgeți pentru a selecționa limba și apăsați tasta ENTER.

Aici aveți ca exemplu ecranul de întîmpinare, în franceză, cînd se utilizează un Live DVD/CD. Notați că meniul Live DVD/CD nu propune: Recuperare sistem, Test de memorie și Unealta de detecție materială.

Schimbați rezoluția ecranului apăsînd tasta F3 (numai în modul vechi).

Adăugați opțiuni nucleului apăsînd tasta F6 pentru modul vechi sau tasta e pentru modul UEFI.

Dacă instalarea eșuează, atunci poate fi necesar să încercați din nou utilizînd una din opțiunile suplimentare. Meniul activat cu F6 afișează o linie nouă intitulată Opțiuni de demaraj și propune patru intrări:

- Implicit, nu modifică nimic în opțiunile implicite.

- Parametri siguri, prioritatea este oferită opțiunilor mai sigure în detrimentul performanțelor.

- Fără ACPI (Advanced Configuration and Power Interface), gestionarea energiei nu este luată în considerare.

- Fără APIC local (Local Advanced Programmable Interrupt Controller), este vorba de întreruperile la nivel de procesor, selectați această opțiune dacă sînteți întrebat.

Cînd selecționați una din aceste intrări, se modifică opțiunile implicite afișate pe linia Opțiuni de demaraj.

Notă

În unele versiuni de Mageia, se poate întîmpla ca intrările selecționate cu tasta F6 să nu apară în linia Opțiuni de demaraj, însă acestea sînt luate în considerare.

Adăugați mai multe opțiuni nucleului apăsînd tasta F1 (numai în modul vechi)

Apăsarea tastei F1 deschide o fereastră nouă cu mai multe opțiuni disponibile. Selectați una cu tastele săgeți și apăsați Enter pentru a avea mai multe detalii, sau apăsați tasta ESC pentru a reveni la ecranul de întîmpinare.

Vederea detaliată a opțiunii splash. Apăsați ESC sau selectați Înapoi la opțiunile de demaraj pentru a reveni la lista cu opțiuni. Aceste opțiuni pot fi adăugate manual în linia Opțiuni de demaraj.

Notă

Cu tasta F2 aveți ajutorul tradus în limba aleasă.

Pentru informații suplimentare despre opțiunile nucleului pe sistemele vechi și UEFI consultați: https://wiki.mageia.org/en/How_to_set_up_kernel_options

Acesta este ecranul de întîmpinare implicit cînd se utilizează un CD de instalare prin rețea filară (imaginea Boot.iso sau Boot-Nonfree.iso):

Nu permite schimbarea limbii, opțiunile disponibile sînt descrise direct pe ecran. Pentru informații suplimentare despre utilizarea CD-ului de instalare prin rețea filară, consultați Mageia Wiki.

Avertisment

Dispunerea tastaturii este cea americană.

Etapele instalării

Procesul de instalare este divizat într-un anumit număr de etape, care pot fi urmărite în acest panou lateral al ecranului.

Fiecare etapă are una sau mai multe ecrane, care pot avea la rîndul lor butoane Avansat cu opțiuni suplimentare, de obicei mai puțin necesare.

Majoritatea ecranelor au butoane Ajutor care dau mai multe explicații pentru etapa actuală.

Notă

Dacă vă decideți să opriți instalarea în curs, puteți reporni, dar vă rugăm să vă gîndiți de două ori înainte de a face acest lucru. Odată ce o partiție a fost formatată, sau actualizările au început să fie instalate, calculatorul nu mai este în aceeași stare și repornirea v-ar putea lăsa cu un sistem inutilizabil. Dacă în ciuda acestui fapt sînteți foarte sigur că doriți să reporniți, deschideți un terminal prin apăsarea celor trei taste Alt Ctrl F2 în același timp, apoi apăsați Alt Ctrl Delete simultan pentru a reporni.

Probleme de instalare și soluții posibile

Fără interfață grafică

După ecranul inițial nu ați ajuns în ecranul de selectat limba. Acest lucru se poate întîmpla cu unele plăci grafice și sisteme mai vechi. Încercați să utilizați o rezoluție mai mică tastînd vgalo la prompter.

Dacă mașina este foarte veche, instalarea în mod grafic poate să nu fie posibilă. În acest caz merită încercată o instalare în mod text. Pentru aceasta apăsați ESC în primul ecran de întîmpinare și confirmați cu ENTER. Vi-se va prezenta un ecran negru pe care este afișat cuvîntul „boot:”. Tastați „text” și apăsați ENTER. Acum puteți continua cu instalarea în mod text.

Instalarea îngheață

Dacă sistemul pare să înghețe în timpul instalării, acest lucru poate însemna o problemă cu detectarea componentelor materiale. În acest caz detectarea automată a componentelor materiale poate fi omisă și reglată mai tîrziu. Pentru a încerca acest lucru, tastați noauto la prompter. Dacă este nevoie, această opțiune poate fi combinată și cu alte opțiuni.

Problemă de memorie

De acest lucru poate fi nevoie foarte rar, însă în unele cazuri cantitatea de memorie RAM disponibilă poate fi raportată incorect. Pentru a o specifica manual, utilizați parametrul mem=xxxM, une xxx este cantitatea corectă de RAM. Ex: mem=256M va specifica 256Mo de RAM.

Partiții dinamice

Dacă doriți să convertiți discul dur din formatul de „bază” în formatul „dinamic” din Microsoft Windows, trebuie să știți că nu veți mai putea instala Mageia pe acest disc. Pentru a reveni la formatul de bază, consultați documentația Microsoft: http://msdn.microsoft.com/en-us/library/cc776315.aspx.

Alegeți limba ce va fi utilizată

Selectați limba preferată, desfășurînd mai întîi lista continentului. Mageia va utiliza această alegere pe parcursul instalării și după pentru pentru sistemul instalat.

În cazul în care veți avea nevoie de mai multe limbi instalate în sistem, pentru uzul personal sau al celorlalți utilizatori, atunci trebuie să utilizați butonul Multilingv de mai jos și să le adăugați acum. Va fi mai dificil să adăugați suport multilingv după instalare.

Avertisment

Chiar dacă ați optat pentru mai multe limbi, va trebui să alegeți una din ele ca limbă preferată din primul ecran cu lista limbilor. Va fi de asemenea indicată drept limba preferată în ecranul multilingv.

Dacă dispunerea tastaturii nu este aceeași cu limba preferată, atunci este recomandat să instalați și limba pentru dispunerea tastaturii.

Mageia utilizează UTF-8 (Unicode) implicit.

Acest lucru poate fi dezactivat în ecranul „multilingv” dacă știți că nu corespunde limbii dumneavoastră. Dezactivarea suportului UTF-8 se aplică tuturor limbilor instalate.

Puteți schimba limba sistemului și după instalare din Centrul de Control Mageia -> Sistem -> Gestionați localizarea sistemului.

Licența și Notele ediției

Contract de licență

Înainte să instalați Mageia, vă rugăm să citiți cu atenție contractul de licență.

Contractul de licență se aplică întregii distribuții Mageia și trebuie acceptat înainte de a continua.

Pentru a-l accepta, apăsați pe Accept și apoi pe Înainte.

Dacă ați decis să nu-l acceptați, atunci vă mulțumim că ați aruncat o privire. Apăsați pe Terminare și calculatorul va reporni.

Nota ediției

Pentru a vedea noutățile acestei versiuni de Mageia, apăsați pe butonul Nota ediției.

Configurare SCSI

În general DrakX detectează corect discurile. La unele controlere SCSI mai vechi poate să nu determine corect piloții care trebuiesc utilizați și prin urmare eșuează la recunoașterea discurilor.

Dacă se întîmplă acest lucru, va trebui să-i indicați manual lui DrakX ce discuri SCSI aveți.

DrakX va putea atunci să le configureze corect.

Instalare sau actualizare

Instalare

Utilizați această opțiune pentru o instalare nouă de Mageia.

Actualizare

Aveți mai multe distribuții Mageia instalate pe calculator, instalatorul vă va permite să actualizați una din ele la ultima versiune.

Avertisment

Numai actualizarea de la o versiune precedentă de Mageia care era încă suportată cînd a fost realizat acest instalator, a fost testată îndeajuns. Dacă doriți să actualizați o versiune de Mageia care și-a încheiat ciclul de viață cînd a fost lansată această ediție, este mai bine să faceți o instalare nouă păstrînd partiția /home.

Notă

Dacă vă decideți să opriți instalarea în curs, puteți reporni, dar vă rugăm să vă gîndiți de două ori înainte de a face acest lucru. Odată ce o partiție a fost formatată sau actualizările au început să fie instalate, calculatorul nu mai este în aceeași stare și repornirea v-ar putea lăsa cu un sistem inutilizabil. Dacă în ciuda acestui fapt sînteți foarte sigur că doriți să reporniți, deschideți un terminal apăsînd tastele Alt Ctrl F2 în același timp, apoi apăsați Alt Ctrl Delete simultan pentru a reporni.

Indicație

Dacă ați descoperit că ați uitat să selectați o limbă adițională, vă puteți întoarce din ecranul „Instalare sau actualizare” la ecranul de alegere a limbii apăsînd Alt Ctrl Home. Nu faceți acest lucru mai tîrziu în cursul instalării.

Tastatură

DrakX selecționează tastatura potrivită pentru limba aleasă. Dacă nu s-a găsit tastatura potrivită, se va reveni implicit la dispunerea de tastatură US.

Verificați că selecția este corectă sau alegeți altă dispunere de tastatură. Dacă nu știți ce dispunere are tastatura, uitați-vă pe specificațiile sistemului, sau întrebați furnizorul de la care l-ați cumpărat. Poate că există o etichetă pe tastatură care indică dispunerea. Vă mai puteți uita și aici: en.wikipedia.org/wiki/Keyboard_layout

Dacă tastatura dorită nu se află în lista afișată, faceți clic pe Mai multe pentru a obține o listă completă și selectați-o de acolo.

Avertisment

După ce ați ales o tastatură din căsuța de dialog Mai multe, vă veți întoarce la prima fereastră de dialog pentru alegerea tastaturii și va apărea că a fost aleasă tastatura din acel ecran. Puteți ignora liniștiți această anomalie și continua cu instalarea: tastatura selecționată este cea pe care ați ales-o din lista completă.

Dacă alegeți o tastatură cu caractere non-latine, veți vedea un ecran de dialog suplimentar în care veți fi întrebat cum preferați să comutați între dispunerea latină și non-latină.

Partiționare

În acest ecran puteți vedea conținutul discurilor dure și soluțiile de partiționare găsite de asistentul DrakX unde să instalați Mageia.

Opțiunile disponibile din lista de mai jos pot varia în funcție de schema de partiționare și conținutul discurilor.

Utilizează partițiile existente

Dacă această opțiune este disponibilă, atunci partițiile existente compatibile Linux au fost găsite și pot fi utilizate pentru instalare.

Utilizează spațiul liber

Dacă aveți spațiu neutilizat pe discul dur, atunci această opțiune îl va utiliza pentru noua instalare de Mageia.

Utilizează spațiul liber de pe o partiție Windows

Dacă aveți spațiu neutilizat pe o partiție Windows existentă, instalatorul vă poate propune să-l utilizeze.

Aceasta poate fi o modalitate foarte practică de a face loc pentru noua instalare de Mageia, însă este o operație riscantă, așa că verificați bine că v-ați salvat toate datele importante!

Țineți cont că acest lucru implică reducerea dimensiunii partiției Windows. Partiția trebuie să fie „curată”, adică Windows a fost închis corect ultima dată cînd a fost utilizat. De asemenea, partiția trebuie să fie și defragmentată, cu toate că această operație nu garantează că toate fișierele de pe partiție au fost mutate din zona care este pe cale să fie utilizată. Este foarte recomandat să vă salvați toate fișierele personale.

Cu această opțiune, instalatorul afișează partițiile Windows rămase cu albastru deschis și viitoarele partiții Mageia cu albastru închis, împreună cu dimensiunile lor destinate dedesubt. Aveți posibilitatea să adaptați dimensiunile făcînd clic și trăgînd spațiul dintre partiții. A se vedea în imaginea de mai jos.

Șterge și utilizează tot discul.

Această opțiune va utiliza tot discul pentru Mageia.

ATENȚIE: aceasta va șterge TOATE datele de pe discul selecționat. Aveți grijă!

Dacă intenționați să utilizați o parte din disc pentru altceva, sau aveți deja date pe disc și nu sînteți pregătit să le pierdeți, atunci nu utilizați această opțiune.

Personalizat

Aceasta vă oferă controlul total asupra amplasării instalării pe discurile dure.

Dimensionarea partițiilor:

Instalatorul va împărți spațiul disponibil pe disc după următoarele reguli:

Dacă spațiul total disponibil este sub 50 Go, se va crea doar o singură partiție pentru /, nu se va crea și o partiție separată pentru /home.

Dacă spațiul total disponibil este de peste 50 Go, atunci se vor crea trei partiții

6/19 din spațiul total disponibil va fi alocat pentru / cu un maximum de 50 Go

1/19 va fi alocat pentru swap cu un maximum de 4 Go

restul spațiului (de cel puțin 12/19) va vi alocat pentru /home

Asta înseamnă că de la 160 Go în sus de spațiu disponibil, instalatorul va crea trei partiții: 50 Go pentru /, 4 Go pentru swap și restul pentru /home.

Notă

Dacă utilizați un sistem UEFI, partiția ESP (EFI System Partition) va fi detectată automat sau creată dacă nu există încă și montată în /boot/EFI. Opțiunea „Personalizat” este singura care vă permite să verificați dacă acest lucru a fost făcut corect.

Avertisment

Unele discuri mai noi utilizează sectoare logice de 4096 octeți în locul standardului precedent de 512 octeți. Din cauză că nu am dispus de un astfel de disc, unealta de partiționare utilizată de instalator nu a fost testată în consecință. De asemenea, unele discuri SSD utilizează acum blocuri de ștergere de peste 1Mo. Dacă aveți un astfel de disc, vă sugerăm să-l partiționați în prealabil cu o unealtă de partiționare alternativă precum gparted, sau să folosiți parametrii următori:

"Aliniază la" "MiB"

"Spațiu liber precedent (MiB)" "2"

De asemenea, verificați că toate partițiile sînt create cu un număr par de megaocteți.

Alegeți punctele de montare

Aici puteți vedea partițiile Linux care au fost găsite pe acest calculator. Dacă nu sînteți de acord cu sugestiile făcute de DrakX, puteți modifica punctele de montare.

Notă

Dacă modificați totul, asigurați-vă că încă mai aveți partiția / (rădăcină).

Fiecare partiție este afișată după cum urmează: „Dispozitiv” („Capacitate”, „Punct de montare”, „Tip”).

„Dispozitiv” este alcătuit din: „disc dur”, [„numărul discului dur”(literă)], „numărul partiției” (de exemplu: „sda5”).

Dacă aveți multe partiții, puteți alege mai multe puncte de montare diferite din meniul derulant, precum /, /home și /var. Puteți chiar să vă creați propriile puncte de montare, de exemplu /video pentru o partiție unde aveți filmele, sau /cauldron-home pentru partiția /home a unei instalări de Cauldron.

Puteți lăsa gol punctul de montare pentru partițiile pentru care nu aveți nevoie să le accesați.

Avertisment

Alegeți Înapoi dacă nu sînteți sigur ce să alegeți și apoi apăsați pe Partiționare de disc personalizată. În ecranul următor puteți face clic pe o partiție pentru a-i afișa tipul și mărimea.

Dacă nu sînteți sigur că punctele de montare sînt corecte, apăsați pe Înainte și alegeți între a formata numai partițiile sugerate de DrakX sau mai multe.

Confirmați formatarea discului dur

Faceți clic pe Înapoi dacă nu sînteți sigur de alegere.

Apăsați pe Înainte dacă sigur doriți să ștergeți toate partițiile, toate sistemele de operare și toate datele de pe acel disc.

Partiționare de disc personalizată cu DiskDrake

Avertisment

Dacă doriți să criptați partiția / trebuie să vă asigurați că aveți o partiție /boot separată. NU activați criptarea și pe partiția /boot, altfel sistemul nu va mai putea demara.

Aici configurați compartimentarea discurilor. Puteți crea și înlătura partiții, schimba sistemul de fișiere al unei partiții, sau modifica dimensiunea și chiar vizualiza conținutul ei înainte de a începe.

Este prezentă cîte o categorie pentru fiecare disc detectat sau dispozitiv de stocare, precum o cheie USB. De exemplu: sda, sdb și sdc dacă sînt trei.

Apăsați pe Șterge toate partițiile pentru a șterge toate partițiile de pe dispozitivul de stocare selectat.

Pentru toate celelalte acțiuni: faceți mai întîi clic pe partiția dorită. Apoi o puteți vizualiza, alege un sistem de fișiere sau punct de montare, redimensiona sau chiar șterge.

Continuați pînă cînd ajustați totul așa cum doriți.

Apăsați pe Gata cînd sînteți pregătit.

Notă

Dacă instalați Mageia pe un sistem UEFI, verificați că o partiție de sistem EFI (ESP) este prezentă și montată corect în /boot/EFI (a se vedea mai sus)

Formatare în curs

Aici puteți alege care din partiții doriți să le formatați. Datele de pe partițiile nebifate pentru formatare vor fi păstrate.

În general trebuiesc formatate cel puțin partițiile selectate de DralX

Apăsați pe Avansat pentru a alege partițiile pe care doriți să le verificați de sectoare defecte

Indicație

Dacă nu sînteți sigur că ați făcut alegerea potrivită, puteți face clic pe Înapoi, din nou pe Înapoi și apoi pe Personalizat pentru a vă întoarce la ecranul principal. În acel ecran puteți alege să vedeți ce se află pe partiții.

Cînd sînteți sigur de selecția făcută, apăsați pe Înainte pentru a continua.

Selectare medii (configurați mediile de instalare suplimentare)

În acest ecran este afișată lista cu depozitele deja recunoscute. Puteți adăuga alte surse de pachete, precum o unitate optică sau o sursă distantă. Selecția surselor va determina care pachete vor fi disponibile pentru selectat în etapele următoare.

Pentru o sursă de rețea trebuiesc urmate două etape:

Alegerea și activarea rețelei, dacă nu este deja activată.

Selectarea unui server alternativ sau specificarea unui URL (prima intrare). Prin selectarea unui server alternativ veți avea acces la toate depozitele gestionate de Mageia, precum Nonfree, Tainted și Updates. Cu o adresă URL puteți desemna un depozit specific sau instalația NFS proprie.

Notă

Dacă actualizați o instalare pe 64 de biți care conține și pachete pe 32 de biți, este recomandat să utilizați acest ecran pentru a adăuga un server oglindă bifînd unul din protocoalele de rețea. Imaginea ISO a DVD-ului pe 64 de biți conține numai pachete pe 64 de biți și noarch, nefiind capabil să actualizeze pachetele pe 32 de biți. După adăugarea unui server oglindă, instalatorul va găsi acolo pachetele necesare pe 32 de biți.

Selectare medii (Nonfree)

Aici aveți lista depozitelor disponibile. Nu toate depozitele sînt disponibile, în funcție de mediile pe care le utilizați pentru instalare. Selecția depozitelor determină care pachete vor fi disponibile pentru selectat pe parcursul etapelor următoare.

Depozitul Core nu poate fi dezactivat deoarece conține baza distribuției.

Depozitul Nonfree include pachete gratuite, pe care Mageia le poate deci distribui, însă conțin aplicații cu cod proprietar (de unde și numele „Nonfree”, însemnînd „non liber”). De exemplu, în acest depozit sînt incluși piloții proprietari pentru plăcile grafice nVidia și ATI, microcod pentru diverse plăci WiFi, etc.

Depozitul Tainted include pachete publicate sub o licență liberă. Criteriul principal pentru plasarea pachetelor în acest depozit este faptul că acestea pot încălca anumite brevete în unele țări, de exemplu: codecurile multimedia necesare pentru redarea diverselor fișiere audio/video, pachete necesare pentru redarea DVD-urilor comerciale, etc.

Selectarea biroului

În funcție de alegerea de aici vi se vor prezenta ecrane suplimentare pentru a vă afina alegerea.

După etapa de selecție, veți vedea o diaporamă pe parcursul instalării pachetelor. Diaporama se poate dezactiva apăsînd pe butonul Detalii.

Alegeți dacă preferați să utilizați mediul de birou KDE sau Gnome. Ambele vin cu o colecție de aplicații și unelte folositoare. Apăsați pe Personalizat dacă doriți să le utilizați pe amîndouă, nici unul din ele, sau dacă doriți să utilizați altceva decît opțiunile implicite ale acestor medii grafice. Biroul LXDE este mai lejer decît celelalte două, poate nu atît de plăcut ochiului și cu mai puține pachete instalate implicit.

Selectarea grupurilor de pachete

Pachetele au fost sortate în grupuri pentru a vă facilita alegerea a ceea ce este necesar pentru acest sistem. Conținutul grupurilor este evident, totuși, informații suplimentare despre conținutul fiecărui pachet sînt disponibile în infobule cînd le survolați cu mausul.

Stație de lucru.

Server.

Mediu grafic de lucru

Selectare individuală a pachetelor: puteți utiliza această opțiune pentru a adăuga sau înlătura manual pachetele.

Pentru intrucțiuni despre cum să faceți o instalare minimalistă (cu sau fără X & IceWM), citiți „Instalare minimală”.

Instalare minimală

Puteți alege o instalare minimalistă deselectînd tot din ecranul cu selecția grupurilor de pachete, vedeți „Selectarea grupurilor de pachete”.

Dacă doriți, puteți bifa în plus opțiunea „Selectare individuală a pachetelor” din același ecran.

Instalarea minimalistă este destinată pentru cei cu utilizări specifice de Mageia, precum un server sau o stație de lucru specializată. În mod probabil veți utiliza această opțiune în combinație cu opțiunea „Selectare individuală a pachetelor” menționată mai sus, pentru o configurare fină a instalării, vedeți „Selectare individuală a pachetelor”.

Dacă alegeți această clasă de instalare, ecranul următor vă va oferi cîteva opțiuni de instalare suplimentare și foarte utile, precum documentația și X.

Dacă este selectat „Cu X” se va include și IceWM ca mediu de birou lejer.

Documentația de bază este furnizată sub forma de pagini de manual sau de informații. Aceasta conține paginile de manual din Linux Documentation Project și paginile de informații din GNU coreutils.

Selectare individuală a pachetelor

Aici puteți înlătura sau adăuga pachete suplimentare pentru a vă personaliza instalarea.

După ce ați terminat selecția, puteți face clic pe pictograma cu dischetă din josul paginii pentru a salva lista cu pachetele alese (o puteți salva și pe o cheie USB). Puteți apoi utiliza această listă pentru a instala aceleași pachete pe un alt sistem, făcînd clic pe același buton și alegeți să o încărcați.

Gestionare utilizatori și administratori

Definiți parola administratorului (root):

Pentru toate instalările de Mageia se recomandă să definiți o parolă de superutilizator sau administrator, cunoscută și ca parolă root în Linux. În timp ce tastați parola în căsuța de sus, culoarea scutului se va schimba de la roșu către verde în funcție de puterea parolei. Un scut verde indică o parolă puternică. Va trebui să retastați parola în căsuța de dedesubt, astfel se vor compara cele două parole pentru a vă asigura că nu ați tastat greșit.

Notă

Toate parolele sînt sensibile la majuscule și este foarte recomandat să utilizați o combinație de litere (majuscule și minuscule), cifre și caractere speciale.

Introduceți un utilizator

Adăugați un utilizator la această etapă. Un utilizator dispune de mai puține drepturi ca un administrator (root), însă suficiente pentru a putea naviga pe Internet, utiliza aplicațiile de birotică, juca jocuri sau orice altceva ce un utilizator obișnuit poate face cu calculatorul său.

Pictogramă: dacă apăsați acest buton va schimba pictograma utilizatorului.

Nume real: introduceți aici numele real al utilizatorului.

Numele contului: introduceți aici numele contului utilizatorului sau lăsați drakx să folosească o versiune a numelui real al utilizatorului. Numele contului utilizatorului este sensibil la majuscule.

Parolă: tastați aici parola utilizatorului. La capătul căsuței de dialog există un scut care indică puterea parolei. (Vedeți și Notă)

Parola (din nou): retastați aici parola utilizatorului și drakx va verifica dacă ați tastat aceeași parolă în ambele căsuțe.

Notă

Toți utilizatorii adăugați în cursul instalării distribuției Magaiea vor avea un director personal ce poate fi consultat de toată lumea (însă protejat la scriere).

Totuși, după instalare, orice utilizator adăugat cu MCC - Sistem - Gestionați utilizatorii din sistem vor avea un director personal protejat atît la citire cît și la scriere.

Dacă nu doriți un director personal accesibil în citire de toată lumea, este recomandat să adăugați acum doar un utilizator temporar și să-i adăugați pe cei adevărați după repornire.

Dacă preferați directoare personale accesibile în citire pentru toată lumea, va trebui să adăugați toți utilizatorii doriți în etapa Configurație - rezumat alegînd Gestionare utilizatori.

Drepturile de acces pot fi modificate și după instalare.

Gestionare avansată utilizatori

Dacă apăsați butonul Avansat vi se va prezenta un ecran în care veți putea edita parametrii conturilor utilizatorilor pe care îi adăugați.

Adițional, puteți dezactiva sau activa un cont invitat.

Avertisment

Tot ceea ce un invitat, conectat cu un cont invitat implicit rbash, înregistrează în directorul său /home va fi șters la deconectare. Utilizatorul invitat trebuie să-și salveze fișierele importante pe o cheie USB.

Activează contul invitat: aici puteți activa sau dezactiva contul invitat. Contul invitat permite unui invitat să se conecteze și să utilizeze un calculator, însă are drepturi mult mai restrînse decît un utilizator normal.

Interpretor: această listă derulantă vă permite să schimbați interpretorul folosit de utilizatorul adăugat în etapa precedentă, iar opțiunile sînt Bash, Dash și Sh.

ID Utilizator: definiți aici ID-ul pentru utilizatorul adăugat în etapa precedentă. ID-ul este un număr. Lăsați gol dacă nu știți despre ce este vorba.

ID Grup: indicați aici ID-ul grupului. Acesta este tot un număr, de obicei același cu ID-ul utilizatorului. Lăsați gol dacă nu știți despre ce este vorba.

Configurare placă grafică și ecran

Indiferent de mediul grafic (cunoscut și ca mediu de birou) ales pentru această instalare de Mageia, toate se bazează pe o interfață grafică sistem numită X Window System, sau mai simplu X. Deci, pentru ca mediile grafice KDE, Gnome, LXDE sau oricare altul să poată funcționa bine, următorii parametri X trebuie să fie corecți. Alegeți parametrii corecți dacă vedeți că DrakX nu a ales nimic, sau dacă credeți că alegarea este incorectă.

Placă grafică: alegeți placa grafică din listă dacă este necesar.

Monitor: puteți alege Plug'n Play atunci cînd este cazul, ori unul din lista de Fabricanți sau de monitoare Generice. Optați pentru Personalizat dacă preferați să specificați manual ratele de împrospătare orizontale și verticale ale monitorului.

Avertisment

Ratele de împrospătare incorecte pot distruge monitorul.

Rezoluție: definiți aici rezoluția și adîncimea de culori dorite pentru monitor.

Test: butonul de test nu apare mereu în cursul instalării. Dacă este prezent, puteți controla parametrii aleși apăsîndu-l. Dacă vedeți un mesaj care vă întreabă dacă parametrii aleși sînt corecți, puteți apăsa „da” și configurația va fi păstrată. Dacă nu vedeți nimic, veți reveni la ecranul de configurare și veți putea reconfigura totul pînă ce testul va fi bun. Dacă butonul nu este disponibil, fiți precauți și reverificați parametrii aleși.

Opțiuni: aici puteți activa și dezactiva diverse opțiuni.

Alegeți un server X (configurați placa grafică)

DrakX are o bază de date foarte cuprinzătoare de plăci grafice și va identifica, în general, corect placa grafică.

Dacă instalatorul nu a detectat corect placa grafică și știți ce model aveți, o puteți alege din arborescență:

fabricant

api numele plăcii

și tipul plăcii

Dacă nu găsiți placa grafică în lista fabricantului (nu este încă în baza de date sau este o placă grafică mai veche) puteți încerca să găsiți un pilot potrivit în categoria Xorg.

Categoria Xorg conține mai mult de 40 de piloți generici și cu sursă deschisă de plăci grafice. Dacă nu găsiți un pilot corespunzător plăcii voastre grafice, puteți selecționa pilotul vesa care oferă funcționalități de bază.

Aveți grijă că dacă selectați un pilot incompatibil veți avea acces numai la interfața în linie de comandă.

Unii fabricanți de plăci grafice oferă piloți pentru Linux care sînt disponibili numai în depozitul Nonfree, iar în unele cazuri aceștia sînt disponibili numai pe situl Internet al fabricantului.

Pentru a-i putea accesa, depozitul Nonfree trebuie activat în mod explicit. Dacă nu l-ați activat în etapele precedente, trebuie s-o faceți după prima repornire.

Alegeți monitorul

DrakX dispune de o bază de date cu monitoare foarte cuprinzătoare și în general va identifica în mod corect monitorul.

Avertisment

Selectarea unui monitor cu caracteristici diferite poate distruge monitorul sau placa grafică. Vă rugăm să nu încercați nimic dacă nu știți ce faceți. Dacă aveți dubii consultați documentația monitorului.

Personalizat

Această opțiune vă permite să specificați doi parametri critici, rata de împrospătare verticală și rata orizontală de sincronizare. Rata de împrospătare verticală determină cît de des este împrospătat ecranul, iar rata orizontală de sincronizare este frecvența cu care sînt afișate liniile.

Este FOARTE IMPORTANT ca specificațiile pe care le dați să nu fie peste capacitățile monitorului: puteți distruge monitorul. Dacă aveți dubii, alegeți o configurație conservativă și consultați documentația monitorului.

Plug 'n Play

Aceasta este opțiunea implicită și va încerca să determine tipul monitorului din baza de date cu monitoare.

Fabricant

Dacă instalatorul nu a detectat corect monitorul și îi cunoașteți referințele, atunci îl puteți alege din arborescență selecționîndu-l în ordine:

fabricant

numele fabricantului monitorului

descrierea monitorului

Generic

Selecționarea acestui grup vă permite să alegeți dintre 30 de configurații de afișare precum 1024x768 @ 60Hz și cuprinde ecranele plate precum cele utilizate în calculatoarele portabile. De obicei este grupul bun de monitoare dacă trebuie să utilizați pilotul grafic Vesa cînd placa grafică nu poate fi detectată în mod automatic. Încă odată, se recomandă să fiți prudent în alegeri.

Opțiunile principale ale încărcătorului de sistem

Cu un sistem BIOS

Dacă preferați alți parametri pentru încărcătorul de sistem în locul celor aleși automatic de instalator, în acest caz îi puteți schimba aici.

Dacă aveți deja instalat un alt sistem de operare pe calculator, în acest caz trebuie să vă decideți ori să adăugați Mageia la încărcătorul de sistem existent, ori să lăsați Mageia să creeze unul nou.

Indicație

Meniurile grafice Mageia sînt frumoase:

Se utilizează un încărcător de sistem Mageia

Implicit Mageia scrie un nou încărcător de sistem GRUB (învechit) pe MBR („Master Boot Record”, sectorul principal de demaraj) de pe primul disc dur. Dacă aveți deja instalate și alte sisteme de operare, Mageia va încerca să le adauge în noul meniu de demaraj.

De asemenea, Mageia propune GRUB2 ca încărcător de sistem opțional în plus de GRUB (învechit) și Lilo.

Avertisment

Sistemele Linux care utilizează GRUB2 ca încărcător de sistem nu sînt suportate în momentul de față de GRUB (învechit) și nu vor fi recunoscute dacă este utilizat încărcătorul de sistem GRUB implicit.

Cea mai bună soluție aici este să utilizați încărcătorul de sistem GRUB2 care este disponibil în pagina rezumat din cursul instalării.

Se utilizează încărcătorul de sistem existent

Dacă ați decis să utilizați un încărcător de sistem existent, atunci va trebui să nu uitați să VĂ OPRIȚI la pagina rezumat din cursul instalării și să faceți clic pe butonul Configurează de lîngă încărcătorul de sistem pentru a schimba locația de instalare a încărcătorului de sistem.

Nu selectați dispozitivul intitulat spre exemplu „sda”, că veți suprascrie sectorul principal de demaraj (MBR) existent. Trebuie să selectați partiția rădăcină (/) pe care ați ales-o în etapa de partiționare precedentă (de exemplu: sda7).

Ca să fie clar: sda este un dispozitiv, iar sda7 este o partiție de pe acel dispozitiv.

Indicație

Treceți în terminalul tty2 cu Ctrl+Alt+F2 și tastați df ca să verificați unde se află partiția / (rădăcină). Ctrl+Alt+F7 vă readuce în ecranul instalatorului.

Procedura exactă pentru adăugarea sistemului Mageia la un încărcător de sistem existent depășește scopul acestui ajutor. Totuși, în majoritatea cazurilor, acest lucru implică lansarea programului de instalare al acelui încărcător de sistem, care ar trebui să detecteze și să adauge automat noul sistem Mageia. Consultați documentația sistemului de operare în chestiune.

Opțiunile avansate ale încărcătorului de sistem

Dacă dispuneți de un spațiu limitat pe partiția /, iar aceasta conține /tmp, faceți clic pe Avansat și bifați căsuța Curăță /tmp la fiecare pornire. Acest lucru vă ajută să mențineți ceva spațiu liber.

Cu un sistem UEFI

Pe un sistem UEFI interfața utilizator este un pic diferită deoarece nu puteți alege încărcătorul de sistem din moment ce numai Grub2-efi este disponibil.

Dacă Mageia este primul sistem instalat pe calculator, instalatorul a creat o ESP (Partiție de Sistem EFI) pentru a găzdui încărcătorul de sistem (Grub2-efi). Dacă se afla dinainte și un alt sistem de operare UEFI instalat pe calculator (Windows 8 de exemplu), instalatorul Mageia a detectat partiția ESP creată de Windows și a adăugat Grub2-efi. Este totuși posibil să aveți mai multe partiții ESP, însă una este suficientă indiferent de cît de multe sisteme de operare aveți instalate pe calculator.

Nu modificați „Dispozitivul de demaraj” doar dacă știți ce faceți.

Adăugați sau modificați o intrare din meniul de demaraj

Cu un sistem BIOS

Puteți adăuga o intrare sau modifica una după ce ați selectat-o, apăsînd pe butonul corespunzător din ecranul Configurare încărcător de sistem și editînd intrările din fereastra care se afișează în acel moment.

Notă

Dacă ați ales Grub 2 ca încărcător de sistem nu puteți utiliza această unealtă pentru a edita intrările în această etapă, apăsați „Înainte”. Va trebui să editați manual /boot/grub2/custom.cfg sau să utilizați grub-customizer.

Schimbarea numelui unei intrări și bifarea căsuței pentru a o defini ca intrare implicită sînt acțiuni care nu comportă nici un risc.

Puteți adăuga propriul vostru număr de versiune pentru o intrare, sau o puteți redenumi în întregime.

Intrarea implicită este cea pe care sistemul o va demara dacă nu faceți nici o alegere la pornire.

Avertisment

Editarea altor lucruri vă poate conduce la un sistem nedemarabil. Nu încercați să testați ceva dacă nu știți ce faceți.

Cu un sistem UEFI

În acest caz utilizați Grub2-efi și nu puteți utiliza această unealtă pentru a edita intrările în această etapă. Pentru a face acest lucru va trebui să editați manual /boot/grub2/custom.cfg sau mai bine utilizați grub-customizer. Tot ce puteți face aici este să alegeți intrarea implicită din lista derulantă.

După ce apăsați pe butonul Înainte o altă listă derulantă vă permite să alegeți rezoluția video pentru Grub2 care este un încărcător grafic de sistem.

Rezumatul parametrilor diverși

DrakX a făcut alegeri inteligente pentru configurația sistemului în funcție de opțiunile pe care le-ați ales și de componentele materiale detectate. Puteți verifica parametrii aici, iar dacă doriți îi puteți schimba apăsînd Configurează.

Parametri sistem

Fus orar

DracX a selecționat un fus orar în funcție de limba pe care ați ales-o. Îl puteți schimba dacă este nevoie. Vedeți și „Configurați fusul orar”

Țară / Regiune

Este foarte important să corectați acest parametru dacă nu vă aflați în țara selecționată. Vedeți „Selectați țara / regiunea”

Încărcător de sistem

DrakX a făcut o alegeri bune pentru parametrii încărcătorului de sistem.

Nu schimbați nimic dacă nu știți cum să configurați Grub și/sau Lilo

Pentru mai multe informații, consultați „Opțiunile principale ale încărcătorului de sistem”

Gestionare utilizatori

Puteți adăuga aici utilizatorii suplimentari. Fiecare va avea propriul său director /home.

Servicii:

Serviciile sistem se referă la acele programe mici care se execută în fundal (demoni). Această unealtă vă permite să activați sau să dezactivați anumite sarcini.

Trebuie să verificați cu atenție înainte de a schimba ceva aici - o greșeală poate împiedica funcționarea corectă a calculatorului.

Pentru mai multe informații, consultați „Configurați serviciile”

Parametrii fizici

Tastatură:

Aici puteți configura sau schimba dispunerea tastaturii, care va depinde de locația voastră, de limbă și de tipul tastaturii.

Maus:

Aici puteți adăuga sau configura și alte dispozitive de indicare, precum tablete, trackball-uri, etc.

Placă de sunet:

Instalatorul utilizează pilotul implicit, dacă există. Opțiunea pentru a selecționa un alt pilot este propusă numai cînd există mai mulți piloți pentru acestă placă, însă nici unul dintre ei nu este cel implicit.

Interfață grafică:

Această secțiune vă permite să configurați plăcile grafice și ecranele.

Pentru mai multe informații, consultați „Configurare placă grafică și ecran”.

Parametrii de rețea și Internet

Rețea:

Aici puteți configura rețeaua, însă pentru plăcile de rețea cu piloți non liberi este mai bine să faceți asta după redemarare, din Centrul de Control Mageia, dacă nu ați activat încă depozitele mediilor Nonfree.

Avertisment

Cînd adăugați o placă de rețea, nu uitați să configurați parafocul ca să supravegheze și acea interfață.

Proxyuri:

Un server proxy acționează ca un intermediar între calculator și Internet. Această secțiune vă permite să configurați calculatorul ca să utilizeze un serviciu de proxy.

S-ar putea să aveți nevoie să consultați administratorul sistemului pentru a obține parametrii pe care trebuie să-i introduceți aici.

Securitate

Nivel de securitate:

Aici puteți configura nivelul de securitate pentru calculator, în majoritatea cazurilor configurația implicită (Standard) este cea potrivită pentru o utilizare o obișnuită.

Bifați opțiunea care se potrivește cel mai bine cu modul de utilizare.

Parafoc:

Un parafoc este destinat să fie o barieră între datele voastre importante și escrocii de pe Internet care le-ar putea compromite sau fura.

Selectați serviciile care doriți să aibă acces la sistem. Selecțiile vor depinde de modul în care utilizați calculatorul.

Avertisment

Țineți cont că poate fi foarte riscant dacă permiteți totul (fără parafoc).

Configurați fusul orar

Alegeți fusul orar alegînd țara sau un oraș prin apropiere din același fus orar.

În ecranul următor veți putea configura ceasul intern pe ora locală sau pe GMT, cunoscut și ca UTC.

Notă

Dacă aveți instalate mai multe sisteme de operare pe acest calculator, asigurați-vă că toate sînt configurate pe ora locală, sau toate pe UTC/GMT.

Selectați țara / regiunea

Selectați țara sau regiunea. Acest lucru este important pentru multe tipuri de parametri, precum moneda locală și domeniul de reglementare radio. Alegerea greșită a țării poate conduce la incapacitatea de a utiliza rețelele fără fir.

Dacă țara dorită nu este în listă, faceți clic pe butonul Alte țări și alegeți de acolo țara / regiunea.

Notă

Dacă țara dorită se află doar în lista Alte țări, după ce faceți clic pe OK poate apărea că o țară din prima listă a fost aleasă. Ignorați acest lucru, DrakX va continua cu alegerea pe care ați făcut-o.

Metodă de intrare

În ecranul Alte țări puteți selecta și metoda de intrare (la baza listei). Metodele de intrare permit utilizatorilor să scrie cu caractere multilingve (chineză, japoneză, coreeană, etc.). IBus este metoda de intrare implicită pe DVD-urile Mageia și pe Live CD-urile Africa/India și Asia/no-India. Pentru localele asiatice și africane, IBus va fi definit drept metoda de intrare implicită, așa că utilizatorii nu vor mai trebui s-o configureze manual. Celelalte metode de intrare (SCIM, GCIN, HIME, etc.) care oferă funcții similare pot fi instalate dacă ați adăugat mediile HTTP/FTP înainte de selecția pachetelor.

Notă

Dacă ați omis configurarea metodei de intrare în timpul instalării, o puteți accesa după redemararea sistemului instalat via „Configurați calculatorul” -> „Sistem” sau executînd localedrake ca root.

Configurați serviciile

Aici puteți configura care din servicii să (nu) se lanseze la pornirea sistemului.

Sînt patru grupuri, faceți clic pe triunghiul din fața grupului pentru a-l destinde și vedea toate serviciile din el.

Configurările alese de DrakX sînt de obicei bune.

Dacă evidențiați un serviciu, informații despre acesta vor fi afișate în infobula de dedesubt.

Faceți modificări numai în cazul în care știți foarte bine ceea ce faceți.

Selectați mausul

Dacă nu sînteți mulțumit de cum reacționează mausul, puteți alege un altul aici.

În general Universal - Orice maus PS/2 și USB este o alegere bună.

Selectați Universal - Forțează evdev pentru a configura butoanele care nu funcționează la mausurile cu șase sau mai multe butoane.

Configurare sunet

Acest ecran afișează numele pilotului pe care instalatorul l-a ales pentru placa de sunet, care va fi cel implicit dacă există unul.

Pilotul implicit ar trebui să funcționeze fără probleme. Totuși, dacă întîlniți probleme după instalare, atunci executați draksound sau lansați această unealtă via MCC (Mageia Control Center), alegînd categoria Componente materiale și faceți clic pe Configurare sunet în partea din dreapta sus a ecranului.

Apoi, în draksound sau ecranul uneltei de „Configurarea sunetului”, apăsați pe Avansat și apoi pe Depanare pentru a găsi sfaturi utile despre cum să rezolvați problema.

Avansat

Apăsarea pe Avansat în acest ecran, în cursul instalării, este utilă dacă nu există un pilot implicit dar sînt cîțiva disponibili și credeți că instalatorul l-a selecționat pe cel greșit.

În acel caz puteți selecta un pilot diferit după ce faceți clic pe Alegerea unui pilot.

Nivel de securitate

Aici puteți regla nivelul de securitate.

Lăsați parametrii impliciți așa cum sînt dacă nu știți ce să alegeți.

După instalare, va fi tot timpul posibil să ajustați parametrii de securitate în secțiunea Securitate din Centrul de Control Mageia.

Actualizări

De la data lansării acestei versiuni de Mageia, unele pachete au fost actualizate sau îmbunătățite.

Alegeți da dacă doriți să le descărcați și să le instalați, selectați nu dacă nu doriți să faceți acest lucru acum, sau dacă nu sînteți conectat la Internet.

Apoi apăsați pe Înainte pentru a continua

Felicitări

Ați terminat de instalat și configurat distribuția Mageia, iar acum puteți înlătura în siguranță mediul de instalare și redemara calculatorul.

După redemarare, în ecranul încărcătorului de sistem, veți putea alege dintre sistemele de operare instalate pe acest sistem (dacă aveți mai mult de unul).

Dacă nu ajustați parametrii încărcătorului de sistem, distribuția Mageia va fi selectată și pornită automat.

Profitați!

Vizitați www.mageia.org dacă aveți întrebări sau dacă doriți să contribuiți la Mageia

Dezinstalare Mageia

Îndrumar

Dacă Mageia nu v-a convins sau nu ați putut să o instalați corect, pe scurt doriți să vă debarasați de ea. Aveți tot dreptul, iar Mageia vă oferă posibilitatea de a o dezinstala. Acest lucru nu este valabil pentru toate sistemele de operare.

După ce v-ați salvat datele, redemarați de pe DVD-ul Mageia și selectați „Recuperare sistem”, iar apoi „Restaurare încărcător de sistem Windows”. La următoarea redemarare veți avea numai Windows fără niciun alt meniu ca să vă alegeți sistemul de operare.

Pentru a recupera în Windows spațiul ocupat de partițiile Mageia, faceți clic pe Start -> Control Panel -> Administrative Tools -> Computer Management -> Storage -> Disk Management pentru a accesa gestionarea partițiilor. Veți recunoaște partițiile Mageia după eticheta Unknown, dar și după mărimea și amplasamentul lor pe disc. Faceți clic pe una din aceste partiții și selectați Delete. Spațiul va fi eliberat.

Dacă utilizați Windows XP, puteți crea o partiție nouă și s-o formatați (FAT32 sau NTFS). Aceasta va primi o literă de partiție.

Dacă aveți Vista sau 7, mai aveți o posibilitate în plus, puteți extinde partiția existentă care se află în partea stîngă a spațiului liber. Mai sînt și alte unelte de partiționare care pot fi utilizate, precum gparted, disponibil pentru Windows și Linux. Ca de obicei, fiți foarte atenți cînd modificați partițiile și asigurați-vă că ați făcut o copie de siguranță pentru lucrurile importante.